

 REPUBLIKA HRVATSKA

 OPĆINSKI SUD U SESVETAMA

Industrijska cesta 15, Sesvete

Ured predsjednika suda

Broj: 7 Su-505/2023-21

Sesvete, 13. studenog 2023.

OBAVIJEST UZ OGLAS

Obavještavaju se kandidati o opisu poslova i podacima o plaći u postupku oglasa Općinskog suda u Sesvetama broj 7 Su-505/2023-7 od 9. studenog 2023., objavljen na web stranicama Ministarstva pravosuđa i uprave 13. studenog 2023., za radno mjesto

1. **računovodstveni referent-financijski knjigovođa** – jedan (1) izvršitelja/ice

**Opis poslova:** obavlja obradu podataka, poslove obračuna plaća (obračun i isplata plaća, božićnica, darova za djecu i drugo, ovjerava zahtjeve za kredite, provodi obustave po ugovorima o kreditima, obračune bolovanja, popunjava obrasce za mirovinu, podnosi zahtjeve za refundacije bolovanja HZZO, zahtjeva refundacije CZSS, godišnje obračuna poreza i prireza zaposlenika i poslove po nalogu voditelja), blagajne (vođenje knjige blagajne, podizanje novca i uplaćivanje novca na žiro-račun, poslovi uplate i isplate iz blagajne na osnovi računa gotovinskog plaćanja, kontrolira stanje u blagajni i usklađuje s knjigom blagajne te odlaže blagajne po datumima), poslovi likvidature (svakodnevno zaprimanje ulaznih računa, kontroliranje njihovog sadržaja i točnosti, vođenje knjige ulaznih računa, fakturiranje izlaznih računa – po ugovoru o najmu, vođenje knjige izlaznih računa), izvanproračunsko poslovanje, poslovi obračuna i isplate vještačenja na teret proračunskih sredstava po nalogu sudaca te odobrenju predsjednika suda prema dostavljenoj izjavi vještaka o načinu obračuna (bruto, neto ili umirovljenik), vodi evidenciju osnovnih sredstava, sitnog inventara i uredskog materijala (vođenje knjige osnovnih sredstava, sitnog inventara i uredskog materijala, preuzimanje osnovnih sredstava, unošenje u bazu podataka po nazivu osnovnog sredstva, dodjeljivanje inventurnih brojeva i njihovo unošenje u organizacijske jedinice, poslovi knjiženja, obračuna amortizacije po amortizacijskim grupama i usklađivanje inventurnog stanja sa glavnom knjigom, unošenje sitnog inventara u bazu podataka, otvaranje i knjiženje kao i osnovna sredstva, unošenje uredskog materijala u bazu podataka po grupama i katalogu materijala, knjiženje ulaska i utroška materijala prema primkama i izdatnicama ekonomata po vrsti, količini i cijeni, usklađivanje inventurnog stanja s knjigom) te druge poslove po nalogu voditelja pododsjeka.

 **Podaci o plaći:** plaća radnog mjesta za koje se vrši prijem utvrđena je čl. 108. st. 2. Zakona o državnim službenicima i namještenicima (Narodne novine, broj 27/01) u vezi sa čl. 144. Zakona o državnim službenicima (Narodne novine, broj 92/05, 140/05, 77/07, 107/07, 27/08, 34/11, 49/11, 150/11, 34/12, 49/12, 37/13, 38/13, 1/15, 138/15, 61/17, 70/19, 98/19 i 141/22) i člankom 3. Uredbe o nazivima radnih mjesta i koeficijentima složenosti poslova u državnoj službi (Narodne novine, broj 37/01, 38/01, 71/01, 89/01, 112/01, 7/02, 17/03, 197/03, 21/04, 25/04, 66/05, 131/05, 11/07, 47/07, 109/07, 58/08, 32/09, 140/09, 21/10, 38/10, 77/10, 113/10, 22/11, 142/11, 31/12, 60/12, 78/12, 82/12, 100/12, 124/12, 140/12, 16/13, 25/13, 126/13, 140/14 151/14, 76/15, 100/15, 73/19, 13/22, 139/22, 26/23 i 87/23 - dalje u tekstu: Uredba). Podaci o plaći radnog mjesta za koje se vrši prijem nalaze se na web stranici Narodnih novina (www.nn.hr)..

**Intervju:**

Na razgovor (intervju) pozvat će se kandidati koji ispunjavaju formalne uvjete iz oglasa, čije su prijave pravodobne i potpune.

Rezultati intervjua vrednuju se bodovima od 0 do 10. Izbor kandidata se obavlja na temelju rezultata provedenog razgovora (intervjua).

VRIJEME I MJESTO ODRŽAVANJA RAZGOVORA BITI ĆE OBJAVLJENO NAKNADNO NA WEB STRANICAMA OPĆINSKOG SUDA U SESVETAMA.